kardosdrur/scandi-wiki huggingface dataset:
New York Hippodrome

Hippodrome Theatre, også kaldet New York Hippodrome, var et teater i New York City fra 1905 til 1939 på Sixth Avenue mellem 43rd Street og 44th Street i Theater District i Midtown Manhattan. Det kaldtes for verdens største teater af dets byggere og havde 5.300 siddepladser og en 30 gange 61 meter stor scene. Teatret var udstyret med datidens seneste teknologi indenfor teaterudstyr, herunder en løftbar vandtank i glas.

Hippodromen blev bygget af Frederick Thompson og Elmer Dundy, skaberne af Luna Park-forlystelsesparken på Coney Island, med støtte fra Harry S. Blacks U.S. Realty, et af tidens dominerende ejendoms- og byggeselskaber, og blev overtaget af The Shubert Organization i 1909. I 1933 blev det genåbnet som biografen New York Hippodrome, og blev scenen for Billy Roses musical Jumbo i 1935. Optrædende, som optrådte i Hippodromen omfattede mange cirkuser, musikalske revyer, Harry Houdinis forsvindende elefant, vaudeviller, stumfilm som Neptune's Daughter fra 1914 og Better Times fra 1922 samt 1930'ernes biograffilm.

Teatret lukkede i august 1939 for nedrivning, og i 1952 åbnede en stor, moderne kontorbygning kendt som "The Hippodrome Center" (1120 Avenue of the Americas) på samme sted.

Kilder 
 Epstein, Milton. The New York Hippodrome: A Complete Chronology of Performances, From 1905 to 1939. Performing Art Resources, vol. 17-18. New York: Theatre Library Association, 1993.

Eksterne henvisninger 
 Cinema Treasures 

Teatre i USA
Biografer
Forsvundne bygninger, konstruktioner og anlæg
Etableret i 1905
Ophørt i 1939
Velvet Hammer Music and Management Group

Velvet Hammer Music and Management Group er et udviklings, rådgivningsfirma og pladeselskab for musikere i Hollywood, Californien, USA. De nuværende klienter består af Afghan Raiders, Alice in Chains, Coheed and Cambria, Cypress Hill, Deftones, Jackson Guthy, Scars on Broadway, Sparta, System of a Down og Touche Amore. Selskabet blev dannet tilbage i 1997 af David "Beno" Benveniste. Her begyndte han sin karriere ved i 1998 at etablere et samarbejde med det alternative metal-band System of a Down til promovation af deres musik. Ud fra dette udvidede han yderligere sit selskab med Streetwise Concepts and Culture underafdelingen, som var baseret på frivillige fans som via mund til mund og båndbytning promoverede gruppen. Efter tre år havde han opbygget en skare på over 30.000 unge via græsrods- og mund-til-mund promovering.

Eksterne henvisninger 
Velvet Hammers officielle hjemmeside

Fodnoter 

Musikindustri
The Troubadour (Los Angeles)

The Troubadour er en natklub i Vesthollywood, Californien, USA.

Klubben blev grundlagt i 1957 af Doug Weston. I 1960'erne var det et stort samlingssted for folkemusikere senere singer-songwritere og rockmusikere.

The Troubadour har spillet en vigtig rolle for artister som Elton John, Linda Ronstadt, Hoyt Axton, The Eagles, The Byrds, Joni Mitchell, James Taylor, Carole King, Bonnie Raitt, J.D. Souther, Jackson Browne, Van Morrison og Buffalo Springfield. F.eks. var det på denne klub, at Elton John havde sin første optræden i USA.

I slutningen af 1970'erne og begyndelsen af 80'erne var det genrer som New Wave og punk, der cirkulerede på The Troubadours scene. I 1980'erne blev klubben ligefrem synonym med heavy metal, hvor bands som Mötley Crüe, Guns N' Roses og W.A.S.P. optrådte. Guns N' Roses spillede endda deres første show på The Troubadour, og blev her også opdaget af David Geffen A&Rs udsending.

Eksterne henvisninger 
 The Troubadours hjemmeside

Fodnoter 

Natklubber i USA
Beslutningen

Beslutningen er en fransk film fra 2010, instrueret af Rose Bosch.

Handling 
Året er 1942 og Joseph er på vej til skole med en gul stjerne syet på sin trøje. Han bliver generet af en bager, men får støtte fra en handlende. Jo og hans jødiske venner og deres familier mærker hvordan det er at leve i et Paris, der er besat af tyske tropper. Indtil den frygtelige morgen den 16. juli 1942, da Paris' jøder bliver arresteret og samlet sammen på cykelbanen Vélodrome D'Hiver, 13.000 jøder bliver der plads til, inden de alle sammen bliver sendt videre først til lejren i Beaune-La-Rolande, og senere videre til den tyske dødslejr Auschwitz, som lå i det tyskbesatte Polen.

Filmen følger ægte menneskeskæbner i dette helvede. Såvel ofre som bødler. Alle de portrætterede har levet i virkeligheden. Alle
scenerne beskriver begivenheder, der virkelig fandt sted i den sommer i 1942.

Medvirkende 
 Jean Reno – Dr. David Sheinbaum
 Mélanie Laurent – Annette Monod
 Gad Elmaleh – Schmuel Weismann
 Raphaëlle Agogué – Sura Weismann
 Hugo Leverdez – Joseph 'Jo' Weismann
 Joseph Weismann – Joseph Weismann âgé
 Mathieu Di Concerto – Nono Zygler
 Romain Di Concerto – Nono Zygler
 Oliver Cywie – Simon Zygler
 Sylvie Testud – Bella Zygler
 Anne Brochet – Dina Traube
 Denis Menochet – Corot
 Roland Copé – Marskal Pétain
 Jean-Michel Noirey – Pierre Laval
 Rebecca Marder – Rachel Weismann

Referencer

Eksterne henvisninger 
 

Franske film fra 2010
Film instrueret af Rose Bosch
Forthbroen (vej)

Forthbroen er en vejbro over Firth of Forth i Skotland, vest for Edinburgh. Det er en 2.515 meter lang hængebro med et frit spænd på 1.006 meter.

Broen åbnede i 1964 og krydser Firth of Forth mellem Edinburgh og Fife. Broen er placeret i umiddelbar nærhed af den ældre Forthbro fra 1890 som bærer jernbanen.

Hængebroer
Broer i Skotland
Forthbroen

Forthbroen har flere betydninger:

 Forthbroen (vej)
 Forthbroen (jernbane)
Mario Draghi

Mario Draghi (født 3. september 1947) er en italiensk økonom, bankmand og politiker, der var Italiens premierminister fra februar 2021 til oktober 2022. Han afløste Giuseppe Conte. Efter en regeringskrise meddelte Draghi den 14. juli 2022, at han indgav sin afskedbegæring, da der ikke var opbakning til regeringskoalitionen. Den italienske præsident, Sergio Mattarella, meddelte imidertid samme aften, at han ikke ville acceptere afskedsbegæringen. Efter en uge indgav Draghi imidlertid på ny en afskedsbegæring den 21. juli 2022, da der efter Draghis opfattelse ikke var tilstrækkelig opbakning bladt regeringskoalisationen, hvilken afskedsbegæring blev imødekommet af præsidenten, der herefter opløste parlamentet og udskrev valg. Han fortsatte som fungerende premierminister indtil udpegelsen af Giorgia Meloni. 

Forinden overtagelsen af premierministerposten var han formand for Den Europæiske Centralbank fra 2011 til 2019, hvor han blev afløst af den tidligere franske finansminister Christine Lagarde. Han var forinden formand for Financial Stability Board fra 2009 til 2011 og leder af Italiens nationalbank Banca d'Italia.

Referencer

Eksterne henvisninger 

Økonomer fra Italien
Formænd for Den Europæiske Centralbank
Italiens premierministre
Gilad Shalit

Gilad Shalit (født 28. august 1986) er en fransk-israelsk statsborger og soldat i den israelske hær. Han blev den 25. juni 2006 taget som gidsel af den paramilitære, islamistiske terror-organisation Hamas og tilbageholdt indtil oktober 2011, hvor Israel løslod flere end tusinde fanger for hans løsladelse. Blandt de løsladte fanger var mordere, terrorister og alm. kriminelle.

Kilder 

Israels militær
Steele County (Minnesota)

Steele County er et county i den amerikanske delstat Minnesota. Steele County ligger i den sydøstlige del af delstaten og grænser op til Rice County i nord, Dodge County i øst, Mower County i sydøst, Freeborn County i syd og mod Waseca County i vest.

Steele Countys totale areal er 1.119 km² hvoraf 7 km² er vand. I 2000 havde Steele County 33.680 indbyggere. County'ets  administration ligger i byen Owatonna, som også er største by i Steele County.

Steele County er opkaldt efter senator Franklin Steele.
 

Counties i Minnesota
Stevens County (Minnesota)

Stevens County er et county i den amerikanske delstat Minnesota. Stevens County ligger i de vestlige del af delstaten og grænser mod Grant County i nord, Douglas County i nordøst, Pope County i øst, Swift County i syd, Big Stone County i sydvest og mod Traverse County i nordvest.

Stevens Countys totale areal er 1.490 km² hvoraf 34 km² er vand. I 2000 havde Stevens County 10.053 indbyggere. Det administrative centrum ligger i byen Morris.

Stevens County har fået sit navn efter guvernør Isaac Stevens, som deltog og døde i den amerikanske borgerkrig.

Counties i Minnesota
Swift County

Swift County er et county i den amerikanske delstat Minnesota. Swift County ligger i den sydvestlige del af delstaten og grænser op til Stevens County og Pope County i nord, Kandiyohi County i øst, Chippewa County i syd, Lac qui Parle County i sydvest og mod Big Stone County i vest.

Swift Countys totale areal er 1.949 km² hvoraf 23 km² er vand. I 2000 havde Swift County 11.956 indbyggere. Det administrative centrum er i byen Benson.

Swift County har fået sit navn efter guvernør Henry Adoniram Swift.
 

Counties i Minnesota
Todd County (Minnesota)

Todd County er et county i den amerikanske delstat Minnesota. Todd County ligger i den centrale del af delstaten og grænser op til Wadena County i nord, Cass County i nordøst, Morrison County i øst, Stearns County i syd, Douglas County i vest og mod Otter Tail County i nordvest.

Todd Countys totale areal er 2.536 km² hvoraf 97 km² er vand. I 2000 havde Todd county 24.426 indbyggere. Det administrative centrum ligger i byen Long Prairie.
 

Counties i Minnesota
Hans Henrik Rømeling (officer)

Hans Henrik (Hinrich) Rømeling (20. april 1770 i Frederikstad i Norge – 25. april 1840 i København) var en dansk officer, bror til bl.a. Carl og Johan Berendt Rømeling.

Han var en søn af generalløjtnant Rudolph Woldemar Rømeling og dennes 2. hustru. Han blev kadet 1780, sekondløjtnant 1786, premierløjtnant 1795 og kaptajn i Ingeniørkorpset 1803. Kronprins Frederik optog ham 2 år efter i sin stab, og her forblev han i en hel menneskealder. Da Gebhard Leberecht von Blücher i efteråret 1806 efter nederlaget ved Auerstedt med en del af den slagne preussiske hær søgte tilflugt i Lübeck, blev den danske neutralitet krænket af de forfølgende franskmænd. Rømeling blev da sendt som parlamentær til disses fører, Joachim Murat, for at klage over dette overgreb, og han skilte sig med megen takt fra sit vanskelige hverv. I 1807 overtog Rømeling posten som stabschef hos Frederik af Hessen, da denne i kronprinsens fraværelse overtog kommandoen over hæren i Holsten. Året efter blev han major og overadjudant i den nyoprettede Generalstab, sad i flere år i Defensionskommissionen, blev 1812 oberstløjtnant og generaladjudant-løjtnant og fulgte 1814 med kongen, da denne overtog kommandoen over den aktive hær på Fyn. Rømeling hørte i udpræget grad til de forhadte "røde fjer"; hans tilbøjelighed til spil og galante eventyr var almindeligt kendt, og folkevittigheden havde altid travlt med ham. "Rømelings batterier" kaldtes de snebunker, der i den strenge vinter 1813–14 kørtes sammen på Københavns torve. Dette skadede dog ikke hans avancement. Han blev oberst 1816, fik kammerherrenøglen det følgende år, blev Ridder af Dannebrog 1824, Dannebrogsmand 1826, Kommandør af Dannebrog 1828 og 1838 generalmajor à la suite og sat på ventepenge. Han døde ugift 25. april 1840.

Han er begravet på Garnisons Kirkegård.

Der findes en elfenbensminiature fra ca. 1810-15 i familieeje. Portrætteret på Niels Simonsens maleri fra 1860 af Revuen over 2. jyske Regiment ca. 1830 ved Eremitagen. Stik af Andreas Flint.

Kilder 
 August Tuxen, "Hans Henrik Rømeling", i: C.F. Bricka (red.), Dansk Biografisk Lexikon, København: Gyldendal 1887-1905.
 V.E. Tychsen, Fortifikations-Etaterne og Ingenieurkorpset 1684-1893.
 Meddelelser fra Krigsarkivet II. IV. VIII.

Generalmajorer fra Danmark
Ingeniørofficerer fra Danmark
Kommandører af 1. grad af Dannebrog
Personer i Napoleonskrigene fra Danmark-Norge
Hans Henrik 2
Danskere i 1700-tallet
Danskere i 1800-tallet
Personer i Dansk Biografisk Leksikon
Kammerherrer fra Danmark
De røde fjer

De røde fjer var en nedsættende betegnelse for en række danske officerer i Hæren, der indgik i kronprins Frederiks (fra 1808: Kong Frederik VI's) adjudantstab under Napoleonskrigene 1807-1814. Fra 1808 indgik de i Generalstaben.

Øgenavnet var en hentydning til officerernes fjerbesatte hovedprydelser. Blandt de mest kendte af disse adjudanter var Ferdinand Bauditz, Frantz Bülow, Carl Ewald, Frederik Caspar Conrad Frieboe, Frederik Carl Ferdinand Grüner, Wolfgang Haffner, Hans Staal Lützen, Frederik Anthon Adam von der Maase, Johan Frederik Blix Oppen, Glode du Plat, Rudolph Anton Ludvig von Qualen, Hans Henrik Rømeling og Carl Rømer.

Adjudanterne blev i offentligheden beskyldt for magtmisbrug og tillagt ansvaret for Danmarks militære nederlag ved freden i Kiel 1814 og tabet af Norge. Beskyldningerne var dog grundløse og skal snarere ses som udtryk for, at befolkningens utilfredshed med kongens militære ledelse blev rettet mod officererne, fordi kritik af kongens person ikke var mulig at udtrykke direkte. Enkelte af adjudanterne, fx Hans Henrik Rømeling, var dog kendt for festlige udskejelser.

At harmen mod den militære ledelse var voldsom, kan ses af en række smædemønter, som blev præget af ukendte personer. I årene 1813-16 havde den danske stat i stedet for rigtige mønter sendt nogle poletter, kaldet Rigsbanktegn, i omløb. Indskriften lød "RIGSBANKTEGN FOR (Antal) SKILLING". Det blev snart udlagt til at være en forkortelse for: "Rask I Gutter, Sværdet Blotter, Aldrig Nybagt Kronprinds Tager Eders Gamle Norge. Frederik Overgav Riget (-) Sligt Kan Ingen Landsmand Lide, Ingen Nordmand Glemme." Eller: "Riget I Gæld Satan Banken Annamme Naar Kongen Til Esler Giver Norge. Fribo Oppen Rømling (-) Slige Kjeltringer I Landet Love Ikke Noget Godt." Inskriptionen refererer til Frederik Caspar Conrad Frieboe, Johan Frederik Blix Oppen og Hans Henrik Rømeling, som alle var generaladjudant-løjtnanter ved Generalstaben.

Mogens Klitgaard udgav i 1940 romanen De røde Fjer, som foregår i den nævnte periode.

Kilder 
 Den Store Danske

Hæren
Danmark i 1800-tallet
Napoleonskrigene
Easy Sound Recording Studio

Easy Sound Recording Studio var et pladestudie ejet/ledet af brødrene Henrik og Niels Erik Lund, beliggende på Østerbrogade 70 i København.

Historie 
Easy Sound studiet blev oprettet som anpartsselskab i 1980 og nedlagt i 2002. De første års produktioner skete i kælderen på Sundvænget 1, i Hellerup hos Henrik og Niels Erik Lunds forældre. I foråret 1982 havde studiet indtaget sine nye lokaler i den tidligere Triangel Teatret biograf på Østerbrogade og blev dermed Europas største rock-studie.  Easy Sound studiet har dannet platform for flere af musikhistoriens store danske og internationale produktioner. Easy Sound studiet formåede at trække en international musikscene, der førhen ikke var set i landet, til Danmark. {{citat|"Studiet var et unikt og enestående sted fuld af kreativitet. - hvilket man også kan se, hvis man kigger på de musiklegender, der har gæstet brødrene Lund i årenes løb som fx. Quincy Jones, Miles Davis, Van Morrison og mf."| - Artikel "musikkens verden."}}

Studiet har været brugt som koncertsal i specielle tilfælde, bl.a. til programmerne Uden Filter og Dansk kabel og tråd, som begge blev lavet sammen med DR. Ligeledes blev de afsluttende runder ved DM i Rock 1995 afviklet i studiet.

 Indretning og udstyr 
Den tidligere biografsal blev til Studie A, hvor en Solid State Logic Serie 4000 mikserpult var det centrale omdrejningspunkt, mens Studie B blev indrettet i forhuset mod Østerbrogade. I Studie B var der installeret en Trident mikserpult, som før da var benyttet af DPA Soundco (tidl. Dansk P.A. Kompagni) som livesound-mikser bl.a. i forbindelse med koncerter med Lars H.U.G., Gnags, TV2, Thomas Helmig, Dodo and the Dodo's, Sanne Salomonsen, Lisa Ekdahl, Shu-Bi-Dua, Anne-Dothe Michelsen og mange mange flere. Trident-mikserpulten var i mange år den fortrukne mikser for en række danske live-lydteknikere. Lyden blev så gengivet med 4 sæt Tannoy Arden mark IV, som de mente var den bedste monitor, til lyd.

 Artister som har indspillet i Easy Sound 
 Buzstop (1980-1982)
 Laid Back – Mikser nummeret Sunshine Raggae (1983)
 Street Beat (1984-85)
 Van Morrison
 Love Construction (1987-1988)
 Palle Mikkelborg concept album for Miles Davis "Aura". Miles Davis recorded here (1985)
 Safri Duo – Debut album (1990)
 Malurt – Spøgelser (1991-92)
 C.V. Jørgensen
 Shu-bi-dua
 Mercyful Fate
 King Diamond
 Ulf Lundell
 Down Payment
 Anne linnet
 Danseorkesteret
 Kasper Winding
 Sneakers
 Hanne Boel

 Ekstern henvisning 
 Radioudsendelse i 2002 Brdr Easy Sound. Programmet blev sendt på P3 og P4. Niels Erik og Henrik Lund fortæller historien om deres studie fra start til slut. 
Christian Grau, Et studie i dansk rock, Gaffa, 1994, nr. 7, s. 8 
 Thomas Larsen, DM i laber lyd'', Gaffa, 1995, nr. 5, s. 27

Noter 

Musikindustri
Etableret i 1980
Ophørt i 2002
Østerbro
Sigvard Thomas Waldemar Rømeling

Sigvard Thomas Waldemar Rømeling (født 25. august 1809 i København, død 16. marts 1878 sammesteds) var en dansk officer og hofmand.

Biografi 
Han var søn af generalmajor, kammerherre Carl Rømeling og Ane Johanne født Neergaard, blev officer og steg til oberst og kammerherre og var hofchef hos Arveprinsesse Caroline.

20. marts 1850 ægtede han i Det Gule Palæ Caroline Sehested (3. november 1809 i Itzehoe – 8. eller 9. september 1875 i København).

Han er begravet på Garnisons Kirkegård. Der findes fotografier af Georg E. Hansen.

Kilder 
 Danmarks Adels Aarbog 1929

Officerer fra Danmark
Hofchefer fra Danmark
Danskere i 1800-tallet
Personer fra København
Sigvard Thomas Waldemar
Kammerherrer fra Danmark
Mare (flertydig)

Mare er det latinske ord for "hav".

Ordet kan også henvise til:

Personer 
 Ahmed Marzooq, også kendt som Mare, fodboldspiller og generalsekretær Maldiverne Olympiske Komité
 Mare Winningham, amerikansk skuespiller og sanger
 Olindo Mare, en amerikansk fodboldspiller
 Walter de la Mare, engelsk forfatter

I Rumænien 
 Baia Mare, en kommune i Rumænien
 Sânnicolau Mare, by i Timis Amt, Rumænien
 Satu Mare County, er et amt (judeţ) i Rumænien
 Vânju Mare, en by i Mehedinti Amt, Rumænien
 Tarnava Mare floden, en flod i Rumænien
 Someşul Mare floden, en flod i Rumænien

Andre anvendelser 
 Marekatte, en gruppe primater
 Mare (band), en eksperimenterende band på Hydra chef Records
 Kraken Mare, en stor mængde væske på Saturns måne Titan
 Mare Moscoviense, et månehav i Moscoviensebasinnet.
 Mare Insularum, et mareområde på Månen,
 Lunar mare på dansk Månehav, en slette af plateaubasalt Jordens måne
 Maire, Holland, også kendt som Mare, tidligere landsby i Zeeland, Holland
 Märe, et bjerg i Berner Alperne i Schweiz
 Mare, et overnaturligt, som regel kvindeligt væsen
 Mare Nostrum, et andet navn for Middelhavet
 Mares Leg, eller Mares Laig, en pistol første gang brugt i den fiktive tv-serienWanted: Dead or Alive
 Weston-super-Mare, en by i North Somerset, England
Olmsted County

Olmsted County er et county i den amerikanske delstat Minnesota beliggende i den sydøstlige del af delstaten og med grænser til Wabasha County i nord, Winona County i øst, Fillmore County i syd, Mower County i sydvest, Dodge County i vest og mod Goodhue County i nordvest.

Olmsted Countys totale areal er 1.695 km² hvoraf 4 km² er vand. I 2000 havde Olmsted County 124.277 indbyggere. Administrativt centrum er i byen Rochester, som også er største by i Olmsted County.

County'et blev grundlagt i 1855 og er opkaldt efter David Olmsted.
  

Counties i Minnesota
Morrison County

Morrison County er et county i den amerikanske delstat Minnesota. Amtet ligger i den centrale del af delstaten og grænser op til Cass County i nord, Crow Wing County i nordøst, Mille Lacs County i øst, Benton County i syd, Stearns County i sydvest og mod Todd County i vest.

Morrison Countys totale areal er 2.987 km² hvoraf 75 km² er vand. I 2000 havde amtet 31.712 indbyggere. Amtets administration ligger i byen Little Falls.

Amtet har fået sit navn efter pelshandler William Morrison.
 

Counties i Minnesota
Christoph Friedrich Rømeling

Christoph Friedrich Rømeling (20. februar 1700 – 28. februar 1760 i Pinneberg) var en dansk officer, bror til Hans Henrik, Jobst Conrad og Rudolph Woldemar Rømeling.

Han var søn af generalløjtnant Patroclus Rømeling, blev 1726 premierløjtnant ved Garden til Fods, kompagnichef 1732, major og generaladjudant 1734, oberstløjtnant 1743 ved sin bror J.C. Rømelings regiment, oberst af infanteriet 1750, chef for 1. akershusiske regiment 1754, generalmajor 1756 og døde 1760. Hans regiment fik 1758 navn af søndenfjeldske gevorbne infanteriregiment.

16. april 1733 ægtede han på Akergård i Hamar Anna Georgine Sophie Brockenhuus (21. april 1716 på Akergård – 2. februar 1781 i Christiania), datter af Jørgen Otto og Bertha Magdalene Brockenhuus og søster til generalløjtnant Ove Frederik Brockenhuus.

Kilder 
 Carl Johan Anker, Biografiske Data om 330 norske Generalspersoner, 1885. Online hos Google Books

Generalmajorer fra Danmark
Danskere i 1700-tallet
Christoph Friedrich
Teknob

Teknob eller Theeknob er en cirka 30 km² stor sandbanke beliggende vest for Amrum Odde i det vestlige Sydslesvig. Sandbanken er en af flere ud for Amrum, som fungerer som en slags bølgebryder for øerne Amrum og Før. Syd for Teknob følger sandbankene Hørnum Sand / Hørnumknob og Holtknobs. Vest for Teknob og Vestbrændingen strækker sig prilen (tidevandsrnde) Fartrap Dyb ind i det nordfrisiske vadehav ved Sild. En anden lille tidevandsrende ved Teknob (Teknobsrende) er nu næsten helt tilsandet.

Sandbankens navn forklares ved en episode i 1735, hvor et skib, som var ladet med flere te-kister, strandede på sandbanken.

Stednavneendelsen -knob kendes også fra andre steder i det danske sprogområde, syd for Århus findes f. eks. Tunø Knob.

Noter 

Nordfrisiske Øer
Nordfrisland
Sandbanker
Stjålne kroppe

For 1978-version af denne film, se Stjålne kroppe

Stjålne kroppe er en amerikansk science fiction-horrorfilm fra 1956 instrueret af Don Siegel. Hovedrollerne bliver spillet af Kevin McCarthy og Dana Wynter. Filmen er baseret på romanen The Body Snatchers af Jack Finney.

Handling 

Handlingen foregår i den fiktive by Santa Mira, Californien, hvor den lokale læge, Dr. Miles Bennell (Kevin McCarthy) får besøg af en række patienter der beskylder deres kære for at være bedragere. Den mærkelige frygt blandt byens indbyggere stiger i antal men bliver afvist af byen psykiater som irrationelt massehysteri, som Dr. Bennell i første omgang beroliger dig med. Men med hjælp fra sin ven Jack Belicec han opdager snart, at frygt er meget reel, og at byens befolkning faktisk er i færd med at blive erstattet af mystiske ”frø -væsener", der "overtager" ligene af mennesker i byen. "frø- væsenerne", er identiske med de rigtige mennesker af udseende, men har ingen indvendinger mod at dræbe. Det eneste, der adskiller dem fra rigtige mennesker er deres mangel på følelser. Sammen har de ét mål: at udskifte hele menneskeheden.

Medvirkende 
 Kevin McCarthy .... Dr. Miles J. Bennell
 Dana Wynter .... Becky Driscoll
 Larry Gates .... Dr. Dan 'Danny' Kauffman
 King Donovan .... Jack Belicec
 Carolyn Jones .... Theodora 'Teddy' Belicec
 Jean Willes .... Nurse Sally Withers
 Ralph Dumke .... Police Chief Nick Grivett
 Virginia Christine .... Wilma Lentz
 Tom Fadden .... Uncle Ira Lentz
 Kenneth Patterson .... Stanley Driscoll
 Guy Way .... Officer Sam Janzek

Senere versioner 
 Stjålne kroppe, en version fra 1978.
 Stjålne kroppe, en version fra 1993.
 The Invasion, en version fra 2007.

Andre film, der spiller på samme eller lignende temaer kan nævnes Det grusomme udefra (1982), War of the Worlds (2005), The Day of the Triffids  (1962) og den britiske The Body stealers (1969).

Eksterne Henvisninger 
 
 "Invasion of the Body Snatchers: A Tale for Our Times," by John W. Whitehead, Gadfly Online, November 26, 2001; diskuterer politiske temaer i den oprindelige film
 McCarthyism and the Movies
 Sammenligning af romanen til alle 3 film tilpasninger

Amerikanske film fra 1956
Gyserfilm baseret på bøger
Sort-hvide film fra USA
Gyserfilm fra USA